text: Klar til mission i Libyen
  18 marts 2011 kl. 17.33
  Flyvestation Skrydstrup holdt kl. 18 afskedsparade for de 100 mand, som lørdag morgen flyver til Sydeuropa for at deltage i kampen mod diktaturet i Libyen.
  Mandskabet i Skrydstrup melder klar til missionen. F-16-styrken har tidligere deltaget i militære aktioner i Kosovo og Afghanistan. Men det er første gang, at den risikerer at komme i regulær luftkrig med fremmede styrker.
  Flyvetationen har sat det første hold på godt 100 mand, der skal sikre, at fire F-16 hele tiden er kampklare. To fly holdes på jorden som reserve.
  Styrken ledes af Anders Rex.
  Piloterne har først og fremmest deres erfaring fra øvelser sammen med kollegerne fra andre NATO-lande. Men fra i morgen er det virkelighed. De danske fly kan allerede søndag være aktive.
  